Document ID: /roh_data/filtered/fineweb-2-filterrobots_roh.jsonl.gz/67

Cumià cun grond applaus per Pelli
Ils delegads da la PLD han dentant prendì cumià dal president scadent, Fulvio Pelli, cun grond applaus. Il Tessinais ha manà la partida durant 7 onns. Il cusseglier federal, Didier Burkhalter, ha onurà Pelli sco construider da punts passiunà e sco vaira persuna liberala.
Novas parolas per la PLD
Ultra da quai han ils delegads da la PLD era prendì parolas oz:
La PLD approvescha il model da managed-care. Ils delegads èn uschia suandads lur cusseglier federal Didider Burkhalter. Lez ha anc ina giada fatg reclama per il model da managed-care oz a Berna.
Na han ils delegads da la PLD dentant ditg a l'iniziativa da l'acziun per ina Svizra independenta e neutrala AUNS. L'iniziativa pretenda, che contracts internaziunals vegnan avant il pievel. Ils dus projects van en votaziun ils 17 da zercladur. (sd/sda)